CELEX: 32014D0906
Language: sk
Date: 2014-12-15 00:00:00
Title: Rozhodnutie Rady 2014/906/SZBP z  15. decembra 2014 , ktorým sa mení rozhodnutie 2013/726/SZBP na podporu rezolúcie BR OSN č. 2118 (2013) a rozhodnutia výkonnej rady OPCW č. EC-M-33/DEC.1 v rámci vykonávania stratégie EÚ proti šíreniu zbraní hromadného ničenia

16.12.2014   
            
            
               SK
            
            
               Úradný vestník Európskej únie
            
            
               L 359/151
            
         ROZHODNUTIE RADY 2014/906/SZBP
   z 15. decembra 2014,
   ktorým sa mení rozhodnutie 2013/726/SZBP na podporu rezolúcie BR OSN č. 2118 (2013) a rozhodnutia výkonnej rady OPCW č. EC-M-33/DEC.1 v rámci vykonávania stratégie EÚ proti šíreniu zbraní hromadného ničenia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:
   
               (1)
            
            
               Rada 9. decembra 2013 prijala rozhodnutie 2013/726/SZBP (1).
            
         
               (2)
            
            
               V rozhodnutí 2013/726/SZBP sa vykonávacie obdobie projektu uvedeného v jeho článku 1 ods. 2 stanovuje na 12 mesiacov po dátume uzavretia dohody o financovaní uvedenej v jeho článku 3 ods. 3.
            
         
               (3)
            
            
               Technický sekretariát Organizácie pre zákaz chemických zbraní (OPCW) požiadal 6. novembra 2014 Úniu o schválenie predĺženia vykonávacieho obdobia uvedeného v rozhodnutí 2013/726/SZBP do 30. septembra 2015, aby bolo možné pokračovať v realizácii projektu aj po uplynutí lehoty uvedenej v jeho článku 5 ods. 2.
            
         
               (4)
            
            
               Zmena rozhodnutia 2013/726/SZBP, ktorú požaduje OPCW, sa týka jeho článku 5 ods. 2 a prvého odseku oddielu „Činnosti“ v prílohe, kde je potrebné zmeniť dobu vykonávania projektu.
            
         
               (5)
            
            
               Pokračovanie projektu uvedeného v článku 1 ods. 2 rozhodnutia 2013/726/SZBP, ako sa konkrétne uvádza v žiadosti zo strany OPCW zo 6. novembra 2014, by sa mohlo realizovať bez vplyvu na zdroje.
            
         
               (6)
            
            
               S cieľom umožniť plné vykonanie projektu uvedeného v rozhodnutí 2013/726/SZBP by sa toto rozhodnutie malo preto zodpovedajúcim predĺžením jeho účinnosti zmeniť,
            
         PRIJALA TOTO ROZHODNUTIE:
   Článok 1
   Rozhodnutie 2013/726/SZBP sa týmto mení takto:
   
               1.
            
            
               Článok 5 odsek 2 sa nahrádza takto:
               „2.   Jeho účinnosť končí 30. septembra 2015.“
            
         
               2.
            
            
               V prílohe sa prvý odsek oddielu s názvom „Činnosti“ nahrádza takto:
               „Podpora OPCW sa uskutoční prostredníctvom dodávky 5 produktov satelitného snímania zo Satelitného strediska EÚ (EU SATCEN) za týždeň od podpísania zmluvy až do 30. septembra 2015.“
            
         Článok 2
   Toto rozhodnutie nadobúda účinnosť dňom jeho prijatia.
   
      V Bruseli 15. decembra 2014
      
         
            Za Radu
         
         
            predsedníčka
         
         F. MOGHERINI
      
   
   
      (1)  Rozhodnutie Rady 2013/726/SZBP z 9. decembra 2013 na podporu rezolúcie BR OSN č. 2118 (2013) a rozhodnutia výkonnej rady OPCW č. EC-M-33/DEC.1 v rámci vykonávania stratégie EÚ proti šíreniu zbraní hromadného ničenia (Ú. v. EÚ L 329, 10.12.2013, s. 41).